stanford-oval/wikipedia huggingface dataset:
זכריא זביידי

| --- | --- |
אין תמונה חופשית
 לידה:  19 בינואר 1976 (בן 49) 
 מדינה:  מדינה פלסטינית 
 השתייכות:  פת"ח פת"ח
 תפקידים בשירות
 מפקד גדודי חללי אל-אקצא של הפת"ח בג'נין
 פעולות ומבצעים
 האינתיפאדה השנייה 
 
זכריא מוחמד עבד א-רחמן א-זביידי (בערבית: زكريا محمد عبد الرحمن الزبيدي; נולד ב-19 בינואר 1976) הוא מחבל פלסטיני, לשעבר מפקד גדודי חללי אל-אקצא של הפת"ח בג'נין.
אחרי שהיה מבוקש על ידי שירותי הביטחון הישראלים בשל חשדות למעורבות ברצח ישראלים בפעולות טרור, השתלב בהסכם המבוקשים שנערך בין הרשות הפלסטינית לשב"כ ב-2007 וחדל להיות מבוקש עד 2019. ב-2019 נעצר בטענה ש"הפר באופן בוטה ואלים את ההתחייבות האמורה והיה מעורב בביצוע מספר פיגועים". התפרסם גם בעקבות קשריו החברתיים עם הישראלית טלי פחימה, שהתאסלמה, אך היא התנערה ממנו, והאשימה אותו בשיתוף פעולה עם השב"כ.
ב-6 בספטמבר 2021 נמלט מבית הסוהר גלבוע עם עוד חמישה אסירים, באמצעות מנהרה שחפרו. חמישה ימים לאחר מכן נתפס יחד עם אחד הנמלטים באזור כפר תבור.
בינואר 2025 שוחרר זביידי במסגרת עסקת החטופים השנייה של מלחמת חרבות ברזל.
ילדותו

זביידי גדל במחנה הפליטים ג'נין ב-1976, למשפחה שמוצאה מקיסריה, משם עברה ב-1948. סבו של זכריא מצד אימו, מוחמד עלי ג'הג'אה, שנולד בקיסריה, היה בין 66 אסירי כלא שאטה שברחו ממנו במרד האסירים, ממנו ברח חזרה למשפחתו במחנה הפליטים ג'נין. הוא היה פעיל פת"ח בירדן לפני כיבוש הגדה, ולאחר ספטמבר השחור עזב לסוריה. משם היגר לגרמניה בה נהרג בתאונת דרכים.
אביו של זכריא, מוחמד, היה מורה לאנגלית שישראל אסרה עליו לעסוק בהוראה עקב חברותו בפת"ח. הוא מת מסרטן בגיל צעיר, לאחר שסירב למסור מידע לשב"כ בתמורה לטיפול במחלתו. אמו סמירה, גידלה אותו ואת שבעת אחיו. בעת האינתיפאדה השנייה, ב-4 במרץ 2002, נהרגה מירי מחבלים במהלך חילופי אש בעת שתצפתה מביתה.
ב-1987 ועד 1994, בזמן האינתיפאדה הראשונה, פתחה ארנה מר ח'מיס תיאטרון ילדים בג'נין, "הבית של ארנה", במטרה לקדם הבנה בין פלסטינים וישראלים. זכריא בן ה-12, אחיו הגדול דאוד וארבעה ילדים אחרים בגילאים דומים, היו הליבה של להקת השחקנים.
פעילות טרור > שנותיו המוקדמות

בחודש מאי 2019 הוגש נגדו כתב אישום, המתעד את מעלליו החל בשנים 2003–2004.
מגיל צעיר התעמת זביידי עם חיילי צה"ל. לדבריו, בגיל 13 נורה ברגלו על ידי חייל בעת שזרק אבנים על כלי רכב אזרחיים, ומאז הוא צולע. בגיל 14 נכלא למשך שישה חודשים, וזמן קצר לאחר שחרורו, נכלא שוב בשל השלכת בקבוק תבערה ונידון לארבע וחצי שנות מאסר. בכלא גויס לפת"ח, ועם שחרורו בשנת 1993, לאחר הסכמי אוסלו, הצטרף לכוחות השיטור של הרשות הפלסטינית. לאחר מכן עבד במשך זמן קצר בבנייה בתל אביב וכנהג משאית בג'נין.
פעילות טרור > חזרה לטרור

בשנת 2001 חזר זביידי לפעילות טרור. ב-4 במרץ 2002 נהרגה אמו מירי כוחות צבא ישראלים, יחד עם עוד 4 פלסטינים. ב-29 במרץ 2002 פתח צה"ל במבצע חומת מגן ובמהלכו נהרג בידי צה"ל טאהא זביידי, אחיו של זכריא. זביידי לחם בקרב בג'נין, ולדבריו חש מרירות עמוקה על כך שאף לא אחד מחבריו הישראלים שהיו בקשר עם אמו, ונהנו מהכנסת האורחים שלה, לא ניסה ליצור עמו קשר. בראיון בשנת 2006 הצהיר כי "אז ראינו את הפרצוף האמיתי של השמאל בישראל". בנה של ארנה, ג'וליאנו מר, חזר לג'נין בשנת 2002 וחיפש אחר הילדים שהשתתפו בקבוצת התיאטרון. ארבעה נערים מתו, דאוד אחיו של זביידי ישב בכלא לאחר שנשפט למאסר של 16 שנים על פעילות טרור, והאחרון הוא זביידי.
זביידי הצטרף לגדודי חללי אל-אקצא זמן קצר לאחר הקרב בג'נין. מאז קיץ 2002 היה זביידי מעורב בתכנון פעולות טרור מתועדות רבות, בשטחי שומרון ובתחומי ישראל, שבמהלכן נהרגו ונפצעו אזרחים וחיילים ישראלים רבים. חלק מפעילותו נעשה בשיתוף עם ארגונים אחרים דוגמת הג'יהאד האסלאמי הפלסטיני. לפי שירותי הביטחון הישראלים והודאתו שלו, זביידי אחראי לפיגוע בסניף הליכוד בבית שאן ב-28 בנובמבר 2002. בפיגוע זה נרצחו שישה אנשים.[דרוש מקור]
במהלך תקופת ה"הודנה" בקיץ 2003, בלטה התנגדותו של זביידי להפסקת האש. הוא המשיך בפעילות מלחמתית, ובשורת ראיונות בתקשורת קרא להמשיך לבצע פיגועים בישראל. לדבריו, הוא ביצע מדיניות זו בהתאם לפרשנות שלו להנחיות של ערפאת. לדבריו: "אני מבין מה העיניים שלו אומרות... אני היחידי שיודע מה אבו עמאר רוצה ממני: להילחם ולא לעצור...". באותה שנה הושחתו פניו של זביידי מרסיס של פצצה שניסה לייצר.
בריאיון לעיתון גרמני בשנת 2005 טען זביידי כי לו ולארגונו יש קשרים ותיאום עם חזבאללה, המסייע לו בנשק, בכסף ובהדרכה.[דרוש מקור]
כוחות הביטחון הישראליים ניסו מספר פעמים להרוג את זביידי, והוא השתמש בדירות מסתור ונע ממקום למקום. בינואר 2005 הודיעה ישראל כי היא מעניקה לזביידי ולמחבלים אחרים "חנינה", במסגרת הבנות עם מנהיג הרשות הפלסטינית אבו מאזן. לאחר מכן שב זביידי והיה למבוקש. בניסיון התנקשות נוסף ב-6 ביוני 2006 פשט כוח של מסתערבים על סוכת אבלים והתפתחו חילופי יריות, מהן נפצעו תשעה פלסטינים, ששלושה מהם מתו מאוחר יותר מפצעיהם ופלסטיני אחד נהרג. במהלך 2007 השתלב בהסכם המבוקשים שנערך בין הרשות הפלסטינית לשב"כ וחדל להיות מבוקש. ב-7 באפריל 2007 נפצע זביידי בכתפו במהלך פעילות שגרתית של צה"ל בג'נין.
פעילות טרור > מעצר ומאסר

ב-27 בפברואר 2019 עצר כוח של שב"כ והימ"מ את זביידי בג'נין בחשד לביצוע מספר פיגועי ירי באזור בית אל יחד עם טארק ברגות, עורך דין תושב מזרח ירושלים. בהמשך הגישה הפרקליטות הצבאית כתבי אישום נגד השניים. זביידי הורשע בשורת עבירות שכוללת: "אי תשלום קנס, גרימת מוות בכוונה, הנחת מטען חבלה, חברות בארגון לא מוכר, ירי לעבר אנשים, מגע עם ארגון עוין, ניסיון לרצח, עבירות כלפי המשפט, עבירות אמל"ח, קשר לביצוע פשע, קשר לגרימת מוות בכוונה, שירות לארגון בלתי חוקי".
ב-6 בספטמבר 2021 נמלט זביידי מכלא גלבוע, ביחד עם חמישה אסירים מהג'יהאד האסלאמי הפלסטיני. ב-11 בספטמבר נלכד זביידי יחד עם אסיר נוסף, מוחמד קאסם עראדה, בכפר אום אל-גנם הסמוך להר תבור. ב-22 במאי 2022 נגזרו על זביידי ויתר האסירים שנמלטו חמש שנות מאסר נוספות.
פעילות ציבורית ופוליטית

בשנת 2004 פרסם ה"וושינגטון פוסט" כתבה אוהדת על זביידי, לפיה זביידי תיאם סולחות בין משפחות, דאג לצרכיהם של עניים וחולים ולבעיות היומיומיות של התושבים מול הרשויות. תושב אחד טען כי "מחנה הפליטים מאמץ אותו כבן, ומגן עליו מפני הישראלים". זביידי השליט סדר באמצעות שילוב של הערצה, אלימות ואיומי אקדח. כך, זביידי העניש אנס על ידי ירי ברגלו. זביידי שימש כמודל לחיקוי והערצה בקרב ילדים רבים בג'נין. והוא טען כי חשוב לו שילדים יוכלו לדבר איתו באופן חופשי.
בדצמבר 2005, בעקבות הפיגוע בקניון השרון, זביידי בירך את פלוגות אל-קודס של הג'יהאד האסלאמי על "פעולת הגבורה" שביצעו אנשיה, באומרו כי "הג'יהאד הגן על זכותו הלגיטימית של עמנו להתנגד לכיבוש ולפשעי הטרור של הישראלים".
באפריל 2007 נאם זביידי בעצרת בג'נין לציון חמש שנים למבצע חומת מגן, והפנה מסר לכל מנהיגי ערב: "אל תכפו עלינו הסדרי פשרה. העם הפלסטיני מכיר את דרכו, הוא יודע כיצד להגן על זכויותיו החוקיות". זביידי מרבה להתראיין לתקשורת, ובכלל זה לתקשורת הבינלאומית והישראלית. במהלך 2007 השתלב בהסכם המבוקשים שנערך בין הרשות הפלסטינית לשב"כ וחדל להיות מבוקש. במהלך 2008 מתח ביקורת על ההנהגה של פת"ח והרשות הפלסטינית והאשים אותן בשחיתות. כמו כן, טען כי השב"כ והרשות הפלסטינית הונו את המבוקשים ששולבו בהסכם. במקביל, התנערה ממנו בפומבי טלי פחימה, והאשימה אותו בשיתוף פעולה עם השב"כ.
באפריל 2009 החל זביידי לעסוק בפעילות פוליטית, וחבר לג'וליאנו מר בניהול "תיאטרון החירות" במחנה הפליטים בג'נין. במקביל, השתלב במשרד האסירים של הרשות הפלסטינית כפקיד. במאי 2011 נרצח ג'וליאנו מר, והתיאטרון שנוהל על ידי זביידי הועבר אל מחוץ למחנה הפליטים. בסוף 2011 פורסם כי זביידי שב להיות מבוקש על ידי ישראל.
במאי 2012 נעצר זביידי על ידי הרשות הפלסטינית, בחשד של ניסיון לרצח מושל ג'נין, קדורא מוסא. כעבור חמישה חודשים שוחרר בערבות, עד שנעצר בידי כוחות שב"כ וימ"מ ב-2019.
בינואר 2025 שוחרר זביידי במסגרת עסקת שחרור החטופים השנייה של מלחמת חרבות ברזל.
חיים אישיים

זביידי נשוי ואב לבת ובן. בנו, מוחמד זכריא, נהרג בתקיפה אווירית על רכב באזור טובאס ב-5 בספטמבר 2024 במסגרת מבצע מחנות קיץ.
אחיו של זביידי, דאוד זביידי, נהרג בחילופי אש עם כוחות צה"ל במאי 2022.
הערות שוליים

↑  אוריאל בארי,'"`UNIQ--nowiki-00000001-QINU`"'‏הותר לפרסום: זכריא זביידי תכנן פיגועי טרור ביו"ש, באתר "סרוגים", 20 במאי 2019
↑  פרסום לציבור בעניין שחרור אסירים ועצירים בטחוניים במסגרת מתווה לשחרור חטופים, באתר משרד המשפטים
↑  המחבל זכריא זביידי ישוחרר במסגרת עסקת החטופים, באתר ynet, 18 בינואר 2025
↑  יהודית לזרוביץ','"`UNIQ--nowiki-00000004-QINU`"'‏"הרשימה גרועה משחשבנו": פורסמה רשימת 735 האסירים שישתחררו, באתר "סרוגים", 18 בינואר 2025
↑  '"`UNIQ--nowiki-00000006-QINU`"'עמירה הס,'"`UNIQ--nowiki-00000007-QINU`"'בג'נין שמחים ומפחדים: עבורם הגבול בין חיים למוות דק, ופעמים רבות הוא עובר דרך הכלא, באתר הארץ, 10 בספטמבר 2021
↑  הילדים של ארנה, ג'וליאנו מר חמיס 2003
↑  אלישע בן קימון,'"`UNIQ--nowiki-0000000A-QINU`"'מתוחכם ואוזן קשבת למחבלים: מכונת הטרור זכריה זביידי, באתר ynet, 21 במאי 2019
1 2  פלסטינים שנהרגו בידי כוחות הביטחון הישראליים בגדה המערבית, מפרוץ האינתיפאדה השנייה ועד למבצע "עופרת יצוקה" (לא כולל), בצלם
1 2  זביידי מודה כי ארגונו קיבל סיוע מחזבאללה(הקישור אינו פעיל, 6.9.2021) מרכז המידע למודיעין ולטרור 16.3.06
1 2  על יחסו של זביידי לערפאת מרכז המידע למודיעין ולטרור, נובמבר 2003
↑  "החנינה" של זביידי עמיר רפפורט, מעריב, 31.1.2005
↑  בצה"ל מבהירים: "לא ניסינו לחסל את זביידי", אמיר בוחבוט וסוכנויות הידיעות, מעריב ו-nrg, 7.4.2007
↑  דוברות שב"כ,'"`UNIQ--nowiki-00000014-QINU`"'שב״כ פענח פיגועי ירי שבוצעו על ידי זכריא זביידי וטארק ברגות, באתר השב"כ, ‏20/05/2019
↑  טל לב רם,'"`UNIQ--nowiki-00000016-QINU`"'‏השב״כ פענח שורת פיגועי ירי שבוצעו על ידי זכריא זביידי ועו"ד ישראלי, באתר מעריב אונליין, 20 במאי 2019
↑  פרסום לציבור בעניין שחרור אסירים ועצירים ביטחוניים במסגרת מתווה לשחרור חטופים באתר משרד המשפטים הישראלי
↑  "Refuge Is Prison For Hunted Palestinian", וושינגטון פוסט, 23 באוגוסט 2004 (באנגלית)'"`UNIQ--templatestyles-00000019-QINU`"'.
↑  טלי פחימה חוצה את הקווים, טל חכים, ישראל 2006
↑  שירות,'"`UNIQ--nowiki-0000001C-QINU`"'‏צה"ל עצר את אביו ואחיו של המחבל שהתאבד בנתניה; נעצרו 510 שב"חים, באתר גלובס, 6 בדצמבר 2005
↑  כתבי ynet,'"`UNIQ--nowiki-0000001E-QINU`"'השחקן והיוצר ג'וליאנו מר נרצח ביריות בג'נין, באתר ynet, 4 באפריל 2011
↑  עמירה הס,'"`UNIQ--nowiki-00000020-QINU`"'זביידי שוחרר ממעצר לאחר 5 חודשים בכלא הפלסטיני, באתר הארץ, 1 באוקטובר 2012
↑  אלישע בן קימון,'"`UNIQ--nowiki-00000022-QINU`"'זכריא זביידי, שנמלט מהכלא ב-2021 ונחשב לסמל בג'נין, צפוי להשתחרר בפעימה הבאה, באתר ynet, 23 בינואר 2025
↑  ינון שלום יתח, רז בזק,'"`UNIQ--nowiki-00000024-QINU`"'חוזר ליהודה ושומרון: סמל הטרור זכריא זביידי שוחרר מהכלא, באתר i24NEWS, ‏30 בינואר 2025
↑  לילך שובל, שחר קליימן,'"`UNIQ--nowiki-00000026-QINU`"'דיווחים פלשתיניים: בנו של זכריה זביידי וארבעה מחבלים נוספים חוסלו בתקיפה אווירית, באתר ישראל היום, 5 בספטמבר 2024
↑  טובאס: הבן של הטרוריסט המוכר חוסל מהאוויר, באתר "סרוגים", 5 בספטמבר 2024
↑  ג'קי חורי ויהושע בריינר,'"`UNIQ--nowiki-00000029-QINU`"'אח של זכריא זביידי מת מפצעיו לאחר שנפצע בסוף השבוע בחילופי אש באזור ג'נין, באתר הארץ, 15 במאי 2022
| --- | --- |
בקרת זהויות :  NLI: 987013159208505171  PLWABN: 9812424379405606  VIAF: 73163510246810930958   WorldCat (עם VIAF): 73163510246810930958 
תיאטרון החירות במחנה הפליטים בג'נין שיסד זביידי יחד עם ג'וליאנו מר ח'מיס
ראמי מאלק

| --- | --- |

 לידה:  12 במאי 1981 (בן 43) לוס אנג'לס, קליפורניה, ארצות הברית 
 שם לידה:  Rami Said Malek 
 מדינה:  ארצות הברית ארצות הברית
 תקופת הפעילות:  מ-2004
 מקום לימודים:  אוניברסיטת אוונסוויל  תיכון נוטר דאם 
 בת זוג:  לוסי בוינטון (2023-2018)
 פרסים והוקרה:  פרס אמי (2016)  פרס אוסקר לשחקן הטוב ביותר (2018)  פרס גלובוס הזהב (2018)  פרס גילדת שחקני המסך (2018)
 פרופיל ב-IMDb
 
ראמי סעיד מאלק (באנגלית: Rami Said Malek; נולד ב-12 במאי 1981) הוא שחקן קולנוע וטלוויזיה אמריקאי. זוכה פרס האוסקר, פרס גלובוס הזהב, פרס באפט"א ופרס גילדת שחקני המסך על תפקידו בתור פרדי מרקיורי בסרט "רפסודיה בוהמית" וזוכה פרס אמי על תפקידו בסדרה "מר רובוט", עליו קיבל גם שלוש מועמדויות לפרס גלובוס הזהב.
קורות חיים

מאלק נולד וגדל בלוס אנג'לס שבארצות הברית להורים מצרים נוצרים-קופטים. יש לו אח תאום זהה בשם סאמי, ואחות גדולה. הוא סיים בהצטיינות לימודי עם תואר ראשון באוניברסיטת אוונסוויל שבאינדיאנה.
בשנת 2005 התגלה לראשונה בסדרת המלחמה "אי שם", בה הופיע בשני פרקים בתפקיד המורד העיראקי חסן. הוא השתתף במשך כשנתיים בסיטקום של רשת FOX "טירוף בבית" בתור קני. בשנת 2006 השתתף בטרילוגיית הקומדיה שוברת הקופות "לילה מוטרף במוזיאון" בתור הפרעה אחמנרא.
בשנת 2010 התפרסם מאלק בהפקת הענק של סטיבן ספילברג וטום הנקס "הפסיפיק" בתפקיד הטוראי מריאל שלטון. כמו כן השתתף בתפקיד אורח בעונה השמינית של סדרת הפעולה "24" בתפקיד המחבל המתאבד בשם מרקוס אל זקאר.
טום הנקס שהתרשם מיכולותיו של מאלק בסדרת המלחמה ליהק אותו בשנת 2011 לסרטו "לארי קראון" בתפקיד הסטודנט סטיב דיביאסי.
בשנת 2012 שיחק בסרט המדע בדיוני "באטלשיפ" בבימויו של פיטר ברג. בשנה זו גילם את דמותו של בנג'מין בסרט הפנטזיה "דמדומים 4: שחר מפציע - חלק 2" המבוסס על הרומן המצליח "דמדומים". בשנת 2014 שיחק בסרט "הצורך במהירות" בתפקיד פין, אחראי המחשבים והטכנולוגיה של חבורת נהגי מרוצי-רחוב. באותה השנה שב עם תפקידו כפרעה אחמנרא בסרט "לילה מוטרף במוזיאון 3: סוד הקבר", השלישי בסדרת הסרטים בכיכובו של בן סטילר.
בשנת 2015 החל לככב בתפקיד הראשי בסדרת דרמת הפשע הפסיכולוגית "מר רובוט", אשר זכתה להצלחה וביקורות חיוביות. על תפקידו בסדרה קיבל את פרס אמי לשחקן הראשי הטוב ביותר בסדרת דרמה לשנת 2016, וקיבל מועמדויות למספר פרסים ובהם שלושה לפרס גלובוס הזהב לשחקן ראשי בסדרת דרמה, וזכה בפרס איגוד מבקרי הטלוויזיה לשחקן הראשי הטוב ביותר.
בשנת 2015, מאלק דיבב וסייע בלכידת תנועה עבור דמותו של ג'וש וושינגטון במשחק "Untill Dawn" הבלעדי לקונסולת הפלייסטיישן 4.
בנובמבר 2018 יצא לאקרנים הסרט "רפסודיה בוהמית", בו מגלם מאלק את דמותו של הזמר פרדי מרקיורי, מלהקת קווין. על תפקידו בסרט זכה בפרס אוסקר, פרס גלובוס הזהב, פרס באפט"א ובפרס גילדת שחקני המסך לשחקן הטוב ביותר.
בשנת 2021 שיחק בסרט "הדברים הקטנים" בתור הבלש דקסטר, ביחד עם השחקנים דנזל וושינגטון וג'ארד לטו. באותה השנה מאלק גילם את הנבל הראשי "סאפין" בסרט "לא זמן למות", הסרט ה-25 בסדרת סרטי ג'יימס בונד.
בשנת 2023 שיחק בסרט "אופנהיימר" וזכה, ביחד עם שאר שחקני הסרט, בפרס גילדת שחקני המסך על הביצוע הטוב ביותר של צוות השחקנים בסרט קולנוע.
חיים אישיים

מאלק נוטה להיות מאוד דיסקרטי לגבי חייו האישיים ונמנע מרשתות חברתיות.
החל משנת 2009 עבר לגור בלוס אנג'לס בשכונה צמוד לאחיו התאום, בשנת 2021 רכש בית צמוד לו.
בין השנים 2017 ועד 2023 היה במערכת יחסים עם השחקנית לוסי בוינטון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | לילה מוטרף במוזיאון | אחמונרע |  |
| 2009 | לילה מוטרף במוזיאון 2 | אחמונרע |  |
| 2011 | לארי קראון | סטיב דיביאסי |  |
| 2012 | באטלשיפ | לוטננט היל |  |
| 2012 | דמדומים 4: שחר מפציע - חלק 2 | בנג'מין |  |
| 2012 | המאסטר | קלארק מייסי |  |
| 2013 | נאהבים מחוץ לחוק | וויל |  |
| 2013 | בית זמני (אנ') | נייט |  |
| 2013 | שבעה צעדים | מאט בראונינג |  |
| 2014 | הצורך במהירות | פין |  |
| 2014 | לילה מוטרף במוזיאון 3: סוד הקבר | אחמונרע |  |
| 2014 | הדם המתוק של ישו | סנשאל היגינבוטום |  |
| 2016 | הלב הפגום של באסטר | באסטר |  |
| 2017 | הפרפר | לואיס דגה |  |
| 2018 | רפסודיה בוהמית | פרדי מרקורי | פרס גילדת שחקני המסך לשחקן הטוב ביותר (אנ') (2018) |
| 2020 | דוליטל | צ'י צ'י | דיבוב |
| 2021 | הדברים הקטנים | ג'ים בקסטר |  |
| 2021 | לא זמן למות | לוציפר סאפין |  |
| 2022 | אמסטרדם | טום ווז |  |
| 2023 | אופנהיימר | דייוויד ל. היל |  |
| 2025 | החובבן (אנ') | צ'ארלס הלר |  |
| TBA | Nuremberg | דאגלס קלי (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | בנות גילמור | אנדי | פרק: "In the Clamor and the Clangor" |
| 2005 | Over There | חסן | 2 פרקים |
| 2005 | מדיום | טימות'י קרצ'ר | פרק: "Time Out of Mind" |
| 2007-2005 | טירוף בבית | חליל קני אל באשיר | 21 פרקים |
| 2010 | 24 | מרכוס אל זאקאר | 3 פרקים |
| 2010 | הפסיפיק | מריל שלטון | 6 פרקים |
| 2012 | אלקטרז | ווב פורטר | פרק: "Webb Porter" |
| 2012 | האגדה של קורה | תאנו | דיבוב; 3 פרקים |
| 2014 | להאמין | ד"ר אדם טרי | פרק: "Pilot" |
| 2019-2015 | מר רובוט | אליוט אלדרסון | תפקיד ראשי 4 עונות); 45 פרקים גם מפיק |
| 2018-2017 | בוג'ק הורסמן | פליפ מקוויקר | דיבוב; 10 פרקים |
פילמוגרפיה > משחקי וידאו

| שנה | שם | דמות | הערות |
| --- | --- | --- | --- |
| 2015 | Untill Dawn (עד השחר) | ג'וש וושינגטון / הפסיכופת | דיבוב ולכידת תנועה |
הערות שוליים

↑  Until Dawn (Video Game 2015), IMDb (באנגלית)
↑  Celebrity Homes, Robb Report, ‏2024-02-24 (באנגלית אמריקאית)
↑  Rami Malek and Lucy Boynton have reportedly split up, Yahoo Entertainment, ‏2023-08-05 (באנגלית אמריקאית)
| --- | --- |
בקרת זהויות :  NLI: 987007317442205171  PLWABN: 9810638563905606  BIBSYS: 1498562807992  BNE: XX5523684  BnF: cb170898930 (data)  GND: 1117499006  ISNI: 0000 0000 4693 2963  LCCN: no2007056807  MusicBrainz: f0f18431-0bb8-4884-bec1-2277da7cfd0a  NKC: xx0244446  NLK: KAC2020M8192  NTA: 401591093  SUDOC: 189102799  VIAF: 56389773   WorldCat (עם VIAF): 56389773
חום (תסמין)

| --- | --- |

מדחום רפואי, המראה את הטמפרטורה C°‏ 38.7
 טיפול:  נוגדי דלקת שאינם סטרואידים  diflunisal  phenacetin  נפרוקסן  salicylamide  פרצטמול  mefenamic acid  איבופרופן  אספירין 
 קישורים ומאגרי מידע
 eMedicine:  217675 
 MeSH:  D005334
 סיווגים
 ICD-10:  R50 
 ICD-11:  MG26 
 
עליית חוֹם גוף היא תגובת הגנה חיסונית לזיהום ופגיעה ומהווה את אחד מסימני האבחנה הנפוצים ביותר ברפואה. חום גבוה מוגדר כעליית טמפרטורת הגוף מעל לטווח הנורמלי של C°‏ 36.5–37.5, במדידה המתבצעת בפה, או מעל C°‏ 38 במדידה המתבצעת בפי הטבעת. טמפרטורה בטווח של C°‏ 37.3–37.4 נחשבת כחום תת-פיברילי. הסיבות העיקריות לחום הן מחלה זיהומית או התייבשות. בעבר שימש המונח קדחת לציון עלייה דרסטית בחום הגוף (מעל ל־C°‏ 39), ובשמותיהן של מחלות שונות שברובן מתרחשת עליית חום כזאת.
חום גבוה גורם תחושת אי־נוחות, אך מנגד הוא מביא לתגובה טובה יותר של מערכת החיסון ולהפחתה בהתרבות של חיידקים ונגיפים, עם זאת חום גבוה מ־C°‏ 40 עלול לפגוע בתפקודי הגוף או בתאי המוח.
הגדרת החום על פי טמפרטורה

אף שנהוג לומר שטמפרטורת הגוף הנורמלית היא C°‏ 37.0, מדובר בערך חישובי ממוצע ולא בערך קבוע. מפני שאצל אדם בריא טמפרטורת הגוף עולה ויורדת במהלך היממה, כאשר בשעה 6 בבוקר, טמפרטורת הגוף היא הנמוכה ביותר (C°‏ 36.1), והיא עולה מעט במהלך היום, כך שבשעה 4 אחה"צ ובשעות הערב היא מגיעה לטמפ' של C°‏ 36.7.
ההיפותלמוס כווסת חום הגוף

טמפרטורת הגוף נקבעת באמצעות וסת חום הנמצא בבלוטת ההיפותלמוס שבמוח. עלייה בחום הגוף מתרחשת לאחר שינוי מידת החום בהיפותלמוס באמצעות פעילות מוגברת של השרירים ומכיווצם, ובצורתה הקיצונית מורגשות רעידות וצמרמורות. בנוסף, גורמת ההיפותלמוס להעברה של דם משטח הפנים של העור אל פנים הגוף, דבר המסייע להפחתת איבוד חום הגוף דרך העור. כשאין צורך עוד ברמת חום גבוהה, מכוון וסת החום את עצמו לרמתו הנורמלית והגוף משתחרר מחום עודף באמצעות הזעה והעברת דם מפנים הגוף אל פני העור.
פירוגנים כמשפיעים על ההיפותלמוס ועליית חום הגוף

בלשון רפואית נקראת תופעת החום הגבוה פירקסיה (Pyrexia). חומרים הגורמים לעלייה בחום הגוף בעקבות שינוי הווסת בהיפותלמוס נקראים חומרים פירוגנים והם נוצרים מחוץ לגוף או בתוכו. פירוגנים המיוצרים בתוך הגוף נוצרים לרוב על ידי מונוציטים, שהם סוג מסוים של תאי דם לבנים. פירוגנים הנוצרים מחוץ לגוף מצויים למשל במיקרואורגניזמים וברעלנים שהם מייצרים, והם גורמים לעלייה בחום הגוף על ידי גירוי הגוף לשחרר פירוגנים אנדוגניים הגורמים להיפותלמוס לקבוע רמת חום חדשה.
נזק לחלבוני הגוף בעת חום גבוה מאוד

כשמתרחשת עלייה דרסטית בחום הגוף, עוברים החלבונים שבגוף דנטורציה - שינוי ניכר במבנה המרחבי שלהם. הדבר עשוי להפוך לקטלני כשהאנזימים (שהם עצמם חלבונים) בגוף מפסיקים לפעול עקב השינוי במבנם; האנזימים אחראיים לרוב התהליכים הביולוגיים בגוף, ובלעדיהם החיים אינם אפשריים. חום גוף העולה על C°‏ 42 מהווה סכנת חיים. אם התרחשה דנטורציה במלואה הרס החלבונים הוא בלתי הפיך.
השפעות חיוביות של חום הגוף

החום, בפני עצמו אינו מחלה, אלא תגובת הגנה של הגוף כלפי תוקפים שונים, כמו נגיפים וחיידקים. חום הגוף מחזק את מערכת החיסון ומסייע לה להתגונן ולהשתלט על הפולש הזר, וגם מגביל התרבות של מיקרואורגניזמים. יש לציין כי חום לא נוצר רק ממחלה חיידקית או נגיפית, אלא גם מהפרעות הורמונליות כדוגמת יתר פעילות של בלוטת התריס (היפרתירואידיזם), ממחלות אוטואימוניות, מנזק לבלוטת ההיפותלמוס, או אף מתרופות או מצריכת מנת יתר של תרופות. יש להבדיל בין המושג hyperpyrexia, עליה מעל C°‏41 על ידי מערכות הבקרה של הגוף, לבין hyperthermia, שהיא עליה בטמפרטורת הגוף עקב השפעה חיצונית, כגון פעילות גופנית במזג אוויר חם או מכת חום.
אמצעים להורדת חום

לעיתים מחלת חום מלווה בתחושות לא נעימות (כגון צמרמורות) שעליהן טיפול בהורדת חום יכול להקל. טמפרטורה גבוהה מאוד עלולה לגרום לנזק לגוף, ולכן במקרה של חום של מעל C°‏ 40 נהוג לתת טיפול להורדת החום גם אם אין תסמינים אחרים.
בעליית חום כתוצאה ממחלה, ניתן להוריד מעט את טמפרטורת הגוף באמצעים חיצוניים כגון מטלית לחה או אמבטיית מים פושרים, אם אלה משפרים את תחושת החולה. אך מאחר שעליית הטמפרטורה נובעת ממנגנון הבקרה הפנימית של הגוף, שיטות אלה עלולות להיות בלתי יעילות או לגרום לתחושות לא נעימות.
אמצעים להורדת חום > אמצעים תרופתיים

תרופות להורדת חום אינן מקררות, אלא פועלות על מנגנון בקרת הטמפרטורה של הגוף. השפעתן של תרופות אלה אינה מיידית, ויש להמתין לירידת החום והתסמינים הקשורים אליו ולהימנע ממינון יתר. התרופות הזמינות בישראל להורדת חום הן:
פרצטמול (אקמול, דקסמול, אברולט וכדומה)
איבופרופן (נורופן, אדוויל, אדקס)
דיפירון (אופטלגין)
אספירין.
אין להשתמש בתרופות להורדת חום במקרים של מכת חום (עליית חום כתוצאה מטמפרטורת סביבה גבוהה). טיפול במכת חום נלמד בקורסי עזרה ראשונה.
על הנמצאים באוכלוסיית סיכון, כגון מבוגרים מעל גיל 60, תינוקות מתחת לגיל 6 חודשים וכן חולים במחלות כרוניות, להיוועץ ברופא בכל מקרה של התפתחות חום גוף גבוה.
יש אנשים שאין להם חום אלא פצעי חום, אפטות.
ראו גם

קדחת (פירושונים)
חום מסיבה לא ברורה
היפותרמיה (טמפרטורת גוף נמוכה)
חוק חג המצות (איסורי חמץ)

| --- | --- |

 פרטי החוק
 תאריך חקיקה:  13 באוגוסט 1986
 תאריך חקיקה עברי:  ח' באב תשמ"ו
 גוף מחוקק:  הכנסת האחת עשרה
 חוברת פרסום:  ספר החוקים 1191, עמ' 230
 הצעת חוק:  פרטית
 משרד ממונה:  משרד הפנים
 נוסח מלא:  חוק חג המצות (איסורי חמץ), התשמ"ו-1986
 
חוק חג המצות (איסורי חמץ), התשמ"ו-1986, הידוע בשם חוק החמץ, עוסק בצביון היהודי ציבורי במהלך חג הפסח במדינת ישראל ונחקק בכנסת באוגוסט 1986.
תוכן החוק

החוק קובע שבמהלך חג הפסח "לא יציג בעל עסק בפומבי מוצר חמץ למכירה או לצריכה". על-פי סעיף 1 לחוק, 'מוצר חמץ' הוא "לחם, לחמנייה, פיתה, או כל מוצרי קמח חמץ אחרים". מטרת החוק היא למנוע פגיעה ברגשותיו של הציבור. העובר על חוק זה, דינו קנס.
איסור זה אינו חל במספר מקרים. האיסור אינו חל ביישוב שבו רוב התושבים אינם יהודים, וכן אינו חל ברובע שבו מרבית התושבים אינם יהודים או מרבית בתי-העסק אינם של יהודים. כמו כן החוק אינו חל בתחומו של יישוב שיתופי שבו פעילות העסק מיועדת לצורכי המקום בלבד.
לפי החוק, האכיפה תתבצע על ידי מפקחים במינויו של שר הפנים מבין עובדי המדינה של הרשויות המקומיות, ומבין מי שמונה כדין לפקח על אכיפת חוקים. סמכותם של מפקחים אלו תהא הסמכות לערוך חקירות על עבירות לפי חוק זה. למפקח סמכויות שוטר לפי סעיף 2 לפקודת סדר הדין הפלילי (מעצר וחיפוש) [נוסח חדש], תשכ"ט-1969. בנוסף, יהיה המפקח רשאי להשתמש בכל הסמכויות הנתונות לקצין משטרה בדרגת מפקח לפי סעיף 2 לפקודת הפרוצידורה הפלילית (עדות), ומכוח סמכות זו רשאי המפקח לתת הודעה הקובעת כי יש לתת דין על העבירה שבוצעה.
בתוספת השלישית לחוק בתי המשפט [נוסח משולב], התשמ"ד-1984, חוק העוסק בדיני משפטים במדינת ישראל, נוסף סעיף "23. חוק חג המצות (איסורי חמץ), התשמ"ו-1986", לפיו הסמכות לדון על עבירות לפי החוק היא לבית המשפט לעניינים מקומיים.
תוכן החוק > מניעי החוק ההלכתיים

לשון ההסבר להצעת החוק, שנכתב בהצעה לקריאה הראשונה בידי חברי הכנסת אבנר חי שאקי ואברהם שפירא: "בשנים האחרונות פשה נגע מכירת חמץ בפסח (לחם ופיתות) בחוצות הערים. למרות העובדה שלפחות 80% מכלל הציבור היהודי בארץ אינם אוכלים לחם ופיתות בחג הפסח, הרי הולך וגואה גל מכירת החמץ בחנויות, בקיוסקים ובמזנונים בפסח ומוצרי החמץ מוצגים לראווה בפרהסיה, דבר הפוגע ברגשות רוב הציבור הדתי, המסורתי והלאומי. הצעת החוק מטרתה למנוע הצגת לחם, לחמניות ופיתות בפומבי, כדי למנוע פגיעה ברגשות הציבור. להצעת החוק סייגים לגבי יישוב שתושביו אינם יהודים או בחלק של יישוב שמרבית תושביו אינם יהודים או מרבית בתי העסק שבו אינם של יהודים."
ההלכה היהודית קובעת איסור על אכילת חמץ במהלך חג הפסח עוד מימי קדם. ההלכה לא מדברת על מכירת חמץ באופן ישיר אומנם, אך מונה כמה איסורים בנוגע לשימוש בחמץ בימי החג. מדינת ישראל בעלת הצביון היהודי המעוגן בחוק חוקקה את חוק זה לשמירה על מצוות החג. החוק מציין במפורש מהם מוצרי החמץ האסורים להצגה (פיתה, לחמנייה ולחם וכו'). החוק אינו אוסר על הצגתם של מוצרי חמץ שאינם מוצרי קמח. כך, למשל, אין נאסרת הצגה בפומבי של בירה או ויסקי, אף שהם מוצרי חמץ.